Diari Oficial de la Generalitat Valenciana


Sumari del DOGV 5338, del 04-09-2006 (2006/9626)

Informació pública del projecte de reparcel·lació de la unitat d'execució Els Pous 1 de Riba-roja de Túria.
-----------------------------------------------------------------------------------------------------------

### Dades del document

Número de DOGV
:   5338

Data del DOGV
:   04-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9626


Organisme emissor
:   Casas Bioclimàticas, SL

Tipus de document
:   Anunci

Informació pública del projecte de reparcel·lació de la unitat d'execució Els Pous 1 de Riba-roja de Túria. [2006/M9626]  
En data 2 de novembre de 2004, l'Ajuntament de Riba-roja de Túria va adoptar l'acord d'aprovar la programació de l'esmentada unitat, i va disposar la gestió indirecta de la dita actuació a favor de la mercantil Casas Bioclimáticas, SL, a la qual va designar com a agent urbanitzador d'aquella sobre la base de la proposició juridicoeconòmica presentada per l'esmentada societat.   
Posteriorment, en data 2 de febrer de 2006, la Comissió Territorial d'Urbanisme de València va adoptar l'acord d'aprovar definitivament el pla de reforma interior de la dita unitat (incorporat a l'alternativa tècnica presentada pel seu promotor), així com el seu document d'homologació, i amb esta condició va esdevindre definitiva l'aprovació de la proposta de planejament i programació formulada per Casas Bioclimáticas, SL.   
Així mateix, en data 2 de maig de 2006, l'Ajuntament de Riba-roja de Túria va aprovar definitivament el projecte d'urbanització redactat a instàncies de la dita mercantil sobre l'àmbit de la mencionada unitat d'execució, i va restar únicament per tramitar el projecte de reparcel·lació de tal àmbit.  
En compliment de l'esmentat planejament i de la indicada programació, Casas Bioclimáticas, SL ha formulat projecte de reparcel·lació forçosa de la unitat reparcel·lable constituïda per la totalitat de la unitat d'execució Els Pous 1 i la resta de la parcel·la cadastral número 3480801 (parcel·la inicial núm. 2 del projecte de reparcel·lació) no inclosa en l'esmentada unitat d'execució (atés que l'aprofitament que li correspon al seu titular per la dita aportació no permetria adjudicar finca individual en aquella, ni permetria considerar solar edificable la resta de la finca no inclosa en la dita unitat, per ser inferior la dita superfície a l'establida pel planejament com a parcel·la mínima edificable). La inclusió de la dita superfície exterior a la unitat d'execució Els Pous 1 (300,78 m²) en la unitat reparcel·lable, ho és als únics efectes d'agrupar la dita superfície amb la que en correspondència amb la part aportada a la unitat d'execució li correspon, per a formar una única finca registral que siga parcel·la edificable d'acord amb el planejament, però sense que sobre tal sòl exterior s'impute cap càrrega d'urbanització derivada del programa d'actuació integrada de la unitat d'execució Els Pous (estes només s'aplicaran a la porció de sòl aportada a l'esmentada unitat).   
La unitat reparcel·lable, contínua i no coincident amb l'esmentada unitat d'execució (d'esta només la diferencia la indicada inclusió de la resta de la parcel·la núm. 2), limita al nord i est amb el sòl no urbanitzable de protecció hidrològica (SNUH) constituït pel riu Túria i barranc; al sud pel sòl urbà consolidat subjecte a la zona d'ordenació SU Els Pous; i a l'oest pel sòl urbà consolidat, subjecte a la zona d'ordenació SU Els Pous (prolongació carrer València la Vella); esta comprén una superfície total de 54.703,01 m² (resultants d'afegir als 54.402,23 m² de la unitat d'execució Els Pous 1, els 300,78 m² del sòl exterior a esta.  
En aplicació del que establix l'article 416.1 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística (ROGTU), en relació amb l'article 177.1.a) de la Llei 16/2005, de 30 de desembre, Urbanística Valenciana (LUV), és procedent sotmetre l'esmentat projecte de reparcel·lació, amb la documentació annexa (certificat de domini i càrregues de les finques afectades per aquell), a informació pública per un termini d'un mes comptat a partir de l'endemà de la publicació d'este anunci en el Diari Oficial de la Generalitat.   
Es fa constar que durant tal termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LUV i del ROGTU, i a este efecte qualsevol interessat podrà consultar el projecte de reparcel·lació forçosa depositat en la notaria de Manuel Francisco Cerdá García del Moral, sítia al carrer del Castell, número 4-1r de Benaguasil (València), els dies hàbils en horari de 10.00 a 13.00 hores.   
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'esta. L'esmentada documentació, així com l'expedient administratiu, podran ser consultats també als locals de l'Ajuntament de Riba-roja de Túria, en idèntic termini i horari.   
En aplicació de l'article 172.3 de la Llei 16/2005, de 30 de desembre, Urbanística Valenciana, es comunica que els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació, i s'avisa, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació.   
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets i formar un condomini en la finca de resultat, si és el cas, adjudicada.   
Així mateix, de conformitat amb el que disposa l'article 174.7 Llei 16/2005, de 30 de desembre, Urbanística Valenciana es recorda que durant l'exposició al públic de la reparcel·lació, a fi d'evitar el pro indivís, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic; es concedirà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.   
Les al·legacions que, si és el cas, es formulen es presentaran davant de l'Ajuntament de Riba-roja de Túria, que resoldrà l'expedient amb caràcter definitiu.  
València, 3 d'agost de 2006.. L'agent urbanitzador: Miguel Díez.